Silke

Silke Hornillos Klein, izen artistikoa Silke (Madril, ) espainiar aktorea da, 1990. hamarkadaren amaieran eta 2000. hasieran filme ugari egin zituena.

 Biografia 
Aita abokatua du eta ama alemaniar itzultzailea. Haurra zela gurasoak dibortziatu egin ziren eta Elke ahizpa eta Pelayo nebarekin batera aitarekin hazi ziren. Azkenengo urtean ikasketak utzi eta bidaiatzen hasi zen. Ingelesa ikasi zuen eta Indiatik zilarra ere ekarri zuen.

1992an Orquesta Club Virginia filmean paper txiki bat egiteko aukera izan zuen eta Madrilgo William Layton Antzerki Laborategian eman zuen izena. 1995ean Julio Medem zuzendariaren Tierra filmerako aukeratua izan zen. 1995ean bertan ezagun bihurtuko zen Candela Peñarekin batera Hola, ¿estás sola? filmeko protagonista izan zenean, Icíar Bollaínen filmean. Tierra 1996an atera zen eta emakumezko aktore debutari onenaren Goya Sarietarako izendatua izan zen.

Hurrengo urteetan atseden hartzea erabaki zuen eta Indiara itzuli zen, orduan lasaitasun bila. Tarteka laburmetrai batzuk eta hainbat iragarki egin zituen, konpresa marka ezagun batenak, auto marka batenak eta Andaluziako elikagaien iragarkiak hain zuzen ere. Jantzi denda bat ireki zuen eta Drumbalo erropa marka sortu zuen.

Zinemagintzara itzuli eta 2001ean ¿Tú qué harías por amor? filmeko protagonista izan zen. 2004 artean film ugari egin zituen 2007an azkena egin zuen arte, La hora fría.

Gaur egun Ibizan bizi da. Ezkonduta dago eta alaba bat du.

 Filmografia 
 Filmeak 
 Urtea Filma Pertsonaia Oharrak 1992 Orquesta Club VirginiaSuediarra 1995 Hola, ¿estás sola? Niña 1996 Tengo una casa Kelly  1996 Tierra Mari Emakumezko debutari onena(izendapena Goya Sarietan) 1997 Miranda hacia atrás Paula laburmetraia 1998 Black Bonnie Dimmick  1998 Diario para un cuento Anabel Argentinako filmea 2000 La cartera  laburmetraia 2000 Km. 0 Amor  2000 Almejas y mejillones Inma  2000 Felicidades Laura  2001 Dentro Susana  2001 ¿Tú qué harías por amor? Sira  2001 Tuno negro Alex  2001 Tre mogli Billie Filme italiarra 2003 Sansa Paloma  2003 Cámara oscura Sara  2003 Sex Sarah  2004 Iris Iris  2005 Al otro lado Eva Filme mexikarra 2007 La hora fría María 

 Erreferentziak 

 Kanpo estekak 
 Aktorearen IMDBko fitxa irakurgai 

Kategoria:Madrildarrak
Kategoria:Espainiako emakume aktoreak
Kategoria:Madrilgo aktoreak
Kategoria:Pertsona mononimoak